Frúardagur

Frúardagur er annað tveggja leikfélaga Menntaskólans í Reykjavík. Leikfélagið var stofnað árið 2010 og hefur frá árinu 2014 sett upp söngleik að hausti til sem nemendur skólans koma að. Leikfélagið heyrir undir nemendafélagið Framtíðina, annað tveggja nemendafélaga skólans.

 Saga félagsins 
Frúardagur var stofnað árið 2010 eftir að stofnmeðlimirnir Arnór Gunnar Gunnarsson og Birnir Jón Sigurðsson komust hvorugir í leikhóp eina leikfélags skólans, Herranætur. Nafn félagsins er hugsað sem andstæða við nafn Herranætur. Starfsemi félagsins var í fyrstu í litlum sniðum og meira í gríni gerð en alvöru. 

Eftir að Arnór og Birnir útskrifuðust úr skólanum lá starfsemi félagsins niðri þangað til að hópur nemenda endurvakti félagið árið 2014 með það að markmiði að efla leikhúslíf MR-inga og bjóða upp vettvang fyrir leiklist, tónlist, dans og myndlist. Um haustið sama ár setti Frúardagur svo upp sína fyrstu stórsýningu þegar leikfélagið setti upp söngleikinn Leg eftir Hugleik Dagsson. Leikstjórar voru stofnmeðlimirnir Arnór Gunnar og Birnir Jón en að sýningunni komu hátt í 70 nemendur skólans. Leg var sett upp í Gaflaraleikhúsinu í Hafnarfirði og fékk sýningin stórgóðar móttökur en uppselt var á allar fimm sýningarnar. Formaður Frúardags skólaárið 2014-15 var Jóhanna Embla O Þorsteinsdóttir.

Velgegni og vinsældir fyrstu sýningarinnar gáfu leikfélaginu byr undir báða vængi og hefur Frúardagur sett upp leiksýningu á hverju ári síðan, að 2020 undantöldu vegna heimsfaraldursins. 

 Uppsetningar 
UppsetningÁrLeikstjórnHöfundurSýningarstaðurLeg2014Arnór Gunnar Gunnarsson og Birnir Jón SigurðssonHugleikur DagssonGaflaraleikhúsiðÁstin er diskó, lífið er pönk2015Eva Halldóra Guðmundsdóttir og Guðmundur Felixson Hallgrímur Helgason BæjarbíóHigh School Musical2016 Jóhann Kristófer Stefánsson og Sigurbjartur Sturla Atlason Peter Barsocchini GaflaraleikhúsiðForðist okkur2017 Kolfinna Nikulásdóttir og Steiney Skúladóttir Hugleikur Dagsson Garðatorg 1Mean Boys2018Alma Mjöll Ólafsdóttir og Matthías Tryggvi HaraldssonLeikhópurSuðurströnd 2Bachelorið2019Snæfríður Sól GunnarsdóttirLeikhópurDansverkstæðið Hjarðarhaga 47Drepfyndið2020Fjölnir GíslasonFjölnir Gíslason, leikhópur*Ekki sýnt vegna CovidDead Poets Society2021Bjarki Björnsson og Jón Ólafur HannessonBjarki Börnsson, Jón Ólafur Hannesson og leikhópurHarpanKoppafeyti2022Bjartur Örn BachmanGamla BíóMúsagildran2023Rebekka MagnúsdóttirAgatha ChristieGamla BíóRocky Horror Show2024Berta SigríðardóttirRichard O'BrienGamla Bíó

 Tenglar 
 Frúardagur á Twitter

Tengt efni

 Herranótt – Hitt leikfélag Menntaskólans í Reykjavík

 Tilvitnanir 

Flokkur:Íslensk leikfélög
Flokkur:Menntaskólinn í Reykjavík